CARMEN DE ALGORISMO. 77 



Tradendo quinque pro denario mediato ; 



Nee cifra scribatur, nisi deinde figura sequatur : 



Postea procedas reliquas mediando figuras, 



Ut supra docui, si sint tibi mille figurae. 



Si mediatio sit bene facta probare valebis, 



Duplando numerum quern primo dimidiasti. 



Si tu per numerum numerum vis multiplicare, 



Scribe duas, quascunque velis, series numerorum ; 



Ordo turn servetur, ut ultima multiplicandi 



Ponatur super anteriorem multiplicands ; 



A leva reliquae sunt scriptae multiplicantis. 



In digitum cures digitum si ducere, major 



Per quantum distat a denis respice, debes 



Namque suo decuplo tocies delere minorem ; 



Sicque tibi numerus veniens exinde patebit. 



Postea procedas postremam multiplicando, 



Recte multiplicans per cunctas inferiores, 



Conditione tamen tali ; quod multiplicantem 



Scribas in capite, quicquid processerit inde ; 



Sed postquam fuerit haec multiplicata, figurae 



Anteriorentur seriei multiplicantis ; 



Et sic multiplica, velut istam multiplicasti, 



Quae sequitur numerum scriptum quibusque figuris. 



Sed cum multiplicas, primo sic est operandum, 



Si dabit articulum tibi multiplicatio solum ; 



Proposita cifra, summam transferre memento. 



Sin autem digitus excreverit articulusve, 



Articulus supraposito digito salit ultra ; 



Si digitus autem, ponas ipsum super ipsam, 



Subdita multiplicans hanc quae super incidit illi 



Delebit penitus, et scribens quod venit inde ; 



